Siniša Vuco

Siniša Vuco (rođen 29. aprila 1971) hrvatski je pjevač narodne i rock muzike.

Vokal je i osnivač hard rock grupa "Živo blato" i "Klanje ljudi".

 Biografija 
Siniša Vuco je privukao pažnju prvim albumima A gdje si ti i Vuco 2.  Spojio je bosanski rock u stilu Merlina i Bijelog Dugmeta sa pop melodijama. Mnogi radijski i TV urednici  bojkotiraju ga i cenzuriraju upravo zbog folk prizvuka u nekim njegovim pjesmama što se tada tretiralo kao najveći šund i "srbizam".
Na albumu "Vuco 4"  Vuco sarađuje sa Goranom Bregovićem.
U ljeto 1998. izlazi Vucin nosač zvuka pod nazivom Volim piti i ljubiti i prodaje se u rekordnom broju te osvaja zlatnu ploču.

Vuco 2000. izdaje i hard rock album Konac konca. Predstavlja svoj alter ego General Vasilije Mitu i grupu Živo blato. Grupa je bila izuzetno dobro primljena.
Vuco osniva i treću grupu "Klanje Ljudi" i daje sebi pseudonim "Admiral koljač" sa pratećim muzičarima pod imenom "Krvožderni Hrvoje" i "Mačak vaditelj očiju". Planirao je napraviti koncert na groblju, od čega se kasnije odustalo a koncert je premješten u splitski klub.

Godine 2004. Vuco se vraća narodnjačkoj formi i izdaje album Volim narodno na kojem se nalazi istoimena pjesma i duet sa velikom folk zvijezdom bivše Jugoslavije Vesnom Zmijanac koje su postale veliki hit.
Siniša Vuco je često svojim osebujnim izjavama i istupima u javnosti dizao prašinu i kontroverzu.

 Diskografija 
 A gdje si ti – 1993.
 Vuco II – 1995.
 Vuco III – 1997.
 Vuco IV – 1997.
 Volim piti i ljubiti – 1998.
 Vuco 2001 – 2001.
 Vrati se, vrati – 2002.
 Jesam! – 2004.
 Volim narodno – 2004.
 Ne mogu ti to oprostiti – 2007.
 Vuco XI – 2011.

 Kompilacije 
 Vuco: najveći hitovi – 2000.
 Vuco: megamix – 2003.
 Zlatna kolekcija – 2007.
 Vuco: The Love Collection – 2012.

Kategorija:Rođeni 1971.
Kategorija:Hrvatski pjevači
Kategorija:Hrvatski rok-muzičari
Kategorija:Biografije, Split
Kategorija:Živi ljudi